b'\n_START_ARTICLE_\nAlle pikers bok\n_START_PARAGRAPH_\nAlle pikers bok av Titt Fasmer Dahl utkom i 1943, og er preget av sin tid, 2. verdenskrig. Et av kapitlene heter "Alle pikers krisekokebok". Det er g\xc3\xb8y \xc3\xa5 lage mat. "Det er i det hele lett nok \xc3\xa5 lage god mat n\xc3\xa5r en har noe godt \xc3\xa5 laget av. Men enda mer spennende er det \xc3\xa5 f\xc3\xa5 til noe som glir ned p\xc3\xa5 h\xc3\xb8ykant n\xc3\xa5 om dagen. Men ogs\xc3\xa5 mer krevende. ... I dag er maten s\xc3\xa5 verdifull at ingenting m\xc3\xa5 g\xc3\xa5 til spille." _NEWLINE_Poteter var en viktig ingrediens i krisematen under andre verdenskrig. Alle pikers bok er derfor en interessant kilde til  krigshverdagen. Krisekokeboka har en rekke forslag til spennende oppskrifter: Potetsuppe med nesle eller meldestokk, klippfisk i k\xc3\xa5l, t\xc3\xb8rrfisklapskaus, fiskemelskaker, fiskemel i form, saus av potet - uten b\xc3\xa5de sm\xc3\xb8r og mel. Potetfyrstekake, potetbl\xc3\xb8tekake, vafler av bare poteter og til og med god marsipan. Marsipanen er kun laget av poteter, men litt sukker m\xc3\xa5 du ha._NEWLINE_Klippfisk var et norsk produkt som var vanskelig \xc3\xa5 f\xc3\xa5 fram til de tradisjonelle markedslandene ute i verden. En fors\xc3\xb8kte derfor \xc3\xa5 markedsf\xc3\xb8re klippfisk p\xc3\xa5 innenlandsmarkedet. Klippfisk-i-k\xc3\xa5l var inspirert av f\xc3\xa5r-i-k\xc3\xa5l. Legg fisk og k\xc3\xa5l lagvis og sl\xc3\xa5 p\xc3\xa5 litt vann. Str\xc3\xb8 litt mel mellom lagene hvis du har. "Hel pepper skal helst koke med, men det har du sikkert ikke, s\xc3\xa5 peppererstatning f\xc3\xa5r greie seg."'